एकतरफा प्यार में तेजाब लेकर युवती का अपहरण करने पहुंच गया युवक
बरवाअड्डामें शनिवार को एक सिरफिरा आशिक के तेजाब हमले से एक युवती बाल-बाल बच गई। घटना बरवाअड्डा थाना क्षेत्र के खरनी बुनियादी स्कूल के समीप की है। शनिवार को सुबह 8 बजे ममेरी बहन के एकतरफा प्रेम पड़ा मोकामा निवासी प्रिंस उसे पाने के लिए एक बोतल में तेजाब लेकर अपने एक मित्र के साथ बाइक से खरनी मोड़ पहुंचा। राजगंज में ट्यूशन पढ़ने के लिए युवती घर से जैसे ही निकली, प्रिंस ने उसे घेर लिया। उसे प्यार स्वीकार कर साथ चलने को कहा। लड़की उसका प्यार ठुकरा कर भागने लगी। दोनों उसका पीछा करने लगे। लड़की जान बचाने के लिए बुनियादी स्कूल के समीप स्थित एक मंदिर में घुस गई। उसने वहां दो महिलाओं से मदद मांगी। महिलाएं उसे साथ लेकर मंदिर से बाहर निकली। वह लड़की को सुरक्षित घर तक पहुंचाती, उससे पहले प्रिंस उसका साथी वहां पहुंच गए। प्रिंस युवती को जबरन अपने बाइक में बैठाने लगा। विरोध करने पर उसने तेजाब भरी बोतल निकाल ली और चेहरे पर तेजाब फेंकने का डर दिखाने लगा। धक्का-मुक्की में बोतल गिर कर टूट गया। महिलाओं की शोर सुनकर लोग जुट गए। साथी तो भाग गया, पर प्रिंस पब्लिक के हाथ चढ़ गया। लोगों ने प्रिंस की पिटाई कर दी। घटना की सूचना पर पुलिस पहुंची और प्रिंस को थाने ले आयी। उसे पीएमसीएच में भर्ती कराया गया है। युवती के परिजनों ने बरवाअड्डा थाने में प्रिंस के खिलाफ मामला दर्ज कराया है।
पीएमसीएच में इलाजरत आरोपी प्रिंस कुमार।
घायल प्रिंस ने पुलिस को बताया है कि वह अपनी रिश्तेदार से प्रेम करता है। सिर्फ उसके लिए वह मोकामा से धनबाद में आकर किराए के मकान में रह रहा था। उसने पुलिस को बताया कि पिछले दो सालों से दोनों एक-दूसरे को जानते हैं। कुछ दिन पहले उसे पता चला कि वह उसे छोड़ किसी अन्य से प्रेम करने लगी है।
तेजाब का भय दिखाकर पाना चाहता था प्यार
पुलिसहिरासत में प्रिंस ने कहा कि वह तेजाब साथ ले गया था, ताकि लड़की को भयभीत कर अपनी बात मना सके। उसे विश्वास था कि तेजाब के भय से लड़की उसके प्रेम को स्वीकार कर लेगी। और उसके साथ चली जाएगी। लेकिन वह नहीं मानी। वहीं पुलिस ने घटना स्थल से तेजाब के बोतल का टुकड़ा जब्त किया है। आरोपी प्रिंस ने तेजाब कहां से खरीदी, पुलिस यह जानने में जुटी है।
दोमहिलाओं ने दिखाई हिम्मत, बचाई जान
युवतीको सनकी आशिक से बचाने में दो महिलाओं ने अहम भूमिका निभायी। लड़की द्वारा मदद मांगने पर दोनों महिलाएं तैयार हो गई। उन्होंने सिर्फ लड़की को हिम्मत दी, बल्कि तेजाब लेकर आए युवक का सामना भी किया। दोनों महिलाओं के कारण ही प्रिंस अपने मकसद में सफल नहीं हो सका। तो वह अपहरण कर पाया और ही तेजाब हमला। लोगों ने दोनों महिलाओं की तारीफ की।
{ममेरी बहन को जबरन साथ ले जाने मोकामा से बरवाअड्डा आया था सनकी
{मना करने पर तेजाब से हमला करने की कोशिश, बाल-बाल बची युवती
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva